Public procurement notice: Contract Notice
Published: 2017-04-06
Buyer: Region Nordjylland
Country: DK
Region: DANMARK
Contract type: Services
Procedure: Competitive dialogue
CPV classification: 72000000 | 72220000: Systems and technical consultancy services | 72227000: Software integration consultancy services | 72250000: System and support services | 72260000: Software-related services
Submission deadline: 2017-05-04
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Den udbudte Kontrakt vedrører levering af et klinisk Beslutningsstøttesystem til anvendelse ved elektronisk lægemiddelordination og medicingennemgang. Beslutningsstøttesystemet skal medvirke til reducering af medicineringsfejl og lægemiddelrelaterede indlæggelser. Beslutningsstøttesystemet skal kunne anvendes og tilgås gennem medicinsystemerne i både sekundærsektoren (regionerne) samt i almen praksis (lægepraksissystemer) — herefter benævnt Anvendersystemer. Som en del af Kontrakten vil Leverandøren efter Overtagelsesdagen også skulle levere drift, vedligeholdelse og support.
Den udbudte Kontrakt indeholder elementer af såvel en offentlig kontrakt som en rammeaftale, idet Kontrakten både omfatter Leverandørens pligt til at levere det ovenfor angivne, ligesom der vil indgå et element af en rammeaftale i forbindelse med Kundens muligheder for i kontraktperioden at bestille timebaserede ad hoc-konsulentydelser relateret til Beslutningsstøttesystemet samt levering af uddannelse.
Beslutningsstøttesystemet vil skulle driftafvikles fra driftsmiljø hos Leverandøren eller en af Leverandøren udpeget tredjepart.
Det kliniske Beslutningsstøttesystem skal baseres på løbende opdaterede og evidensbaserede kliniske databaser, målrettet medicinske patienter, der gør det muligt, at inkorporere medicinske forskningsresultater og viden i klinisk praksis, således at Sundhedsaktøren præsenteres for relevante patientspecifikke, evidensbaserede retningslinjer til understøttelse af beslutninger omkring patientens behandling. Beslutningsstøttesystemet skal kombinere den medicinske evidens med relevante patientoplysninger — eksempelvis alder, køn, lægemiddelordinationer, journaloplysninger, laboratorieresultater — og på den baggrund kunne yde beslutningsstøtte til sundhedsaktøren. De to overordnede anvendelsesområder for Beslutningsstøttesystemet er i forbindelse med elektronisk lægemiddelordination samt understøttelse af medicingennemgang.
Efter Overtagelsesdagen forventes Beslutningsstøttesystemet indledningsvis taget i anvendelse hos 3 udvalgte Anvendersystemer (Pilotanvendersystemer), forventeligt ét regionalt medicinsystem og 2 lægepraksissystemer.
Projektperioden omfatter således dels en implementering af systemet på en ekstern platform, dels ibrugtagning af systemet via de 3 Pilotanvendersystemer. Betalingsplanen vil afspejle aktiviteterne i de nævnte hovedfaser, således at dele af leverancevederlaget først forfalder efter Kundens godkendelse af de enkelte Pilottilslutningsdriftsprøver og Færdiggørelsesdagen, der forventes at ligge mange måneder efter Overtagelsesdagen, jf. nærmere bilag 1 Tidsplan.
— Levering af et klinisk Beslutningsstøttesystem til anvendelse ved elektronisk lægemiddelordination og medicingennemgang
— Udviklingsydelser i forbindelse med etablering af integrationer mellem Beslutningsstøttesystemet og Anvendersystemer.
— Implementeringsydelser i forbindelse med tilslutning af Pilotanvendersystemer efter Overtagelsesdagen og efterfølgende af yderligere Anvendersystemer.
Udbudsmaterialet, herunder Kontrakten, indeholder desuden vilkår, der forpligter Leverandøren til at levere ophørsassistance ved Kontraktens ophør.
Den angivne varighed regnes fra Overtagelsesdagen, og forstås som Ordregivers forventning til varighed. Kontrakten indeholder uopsigelighedsperioder for både Ordregiver og Leverandør, men Kontrakten vil herudover indeholde vilkår, hvorefter varigheden kan være mere end 7 år, såfremt Kontrakten ikke opsiges af 1 af parterne.
Hvis der indkommer flere egnede ansøgere end de ønskede 3 ( jf. ovenfor), vil ordregiver foretage udvælgelsen af de 3 ansøgere, der opfordres til at afgive tilbud, ud fra et sagligt skøn, hvor der lægges vægt på de økonomisk og finansielle oplysninger og den tekniske og faglige kapacitet, jf. pkt. III.1.2) og III.1.3), som beskrevet ved vurderingsgrundlaget nedenfor:
— Den bedste og mest relevante tekniske og faglige formåen vurderet på grundlag af ansøgers referencer, der dokumenterer erfaring med tilsvarende systemer, der svarer til det i pkt. II.2.4) beskrevne, hvor der vil blive lagt særligt vægt på levering af kliniske beslutningsstøttesystemer, hvor beslutningsstøtten baseres på løbende opdaterede og evidensbaserede kliniske databaser, målrettet medicinske patienter.
— Den bedste økonomiske og finansielle formåen vurderet på grundlag af ansøgers omsætning og soliditetsgrad, hvor der vil blive lagt særligt vægt på, at der dokumenteres en høj og stabil omsætning og en høj soliditetsgrad.

Eligibility requirements: Ansøger skal som en del af sin anmodning om prækvalifikation aflevere et »fælleseuropæisk udbudsdokument« (også kaldet »ESPD«), hvori ansøger skal afgive erklæringer om følgende forhold: — Hvorvidt ansøgeren er omfattet af udelukkelsesgrundene i udbudslovens § 135, stk. 1-3 (obligatoriske udelukkelsesgrunde om deltagelse i kriminel organisation, bestikkelse, svig, terrorhandlinger, hvidvaskning, børnearbejde, ubetalt forfalden gæld mv.), og — Hvorvidt ansøgeren er omfattet af udelukkelsesgrundene i udbudslovens § 136 (obligatoriske udelukkelsesgrunde om interessekonflikter, konkurrencefordrejning, groft urigtige oplysninger mv.), og — Hvorvidt ansøgeren er omfattet af udelukkelsesgrundene i udbudslovens § 137, stk. 1, nr. 2 (vedrører konkurs, insolvens- eller likvidationsbehandling, rekonstruktion, indstillet erhvervsvirksomhed og lignende situationer). Ved sammenslutninger af ansøgere (konsortium) skal hver enkelt deltager i sammenslutningen vedlægge et særskilt ESPD som omfatter ovennævnte erklæringer. Hvis ansøger baserer sig på andre enheders økonomiske/finansielle formåen og/eller teknisk/faglige formåen (f.eks. underleverandører eller enheder inden for samme koncern, herunder moder-, søster- eller datterselskaber), skal hver enkelt af disse enheder vedlægge et særskilt ESPD som omfatter ovennævnte erklæringer.